CELEX: 62008FA0082
Language: el
Date: 2011-04-14 00:00:00
Title: Υπόθεση F-82/08: Απόφαση του Δικαστηρίου Δημόσιας Διοίκησης (δεύτερο τμήμα) της 14ης Απριλίου 2011 — Clarke κ.λπ. κατά ΓΕΕΑ [Υπαλληλική υπόθεση — Έκτακτοι υπάλληλοι — Άρθρο 8 του ΚΛΠ — Ρήτρα περί λύσεως της συμβάσεως στην περίπτωση που ο έκτακτος υπάλληλος δεν περιληφθεί στον πίνακα επιτυχόντων διαγωνισμού — Γενικοί διαγωνισμοί ΓΕΕΑ/AD/02/07 και ΓΕΕΑ/AST/02/07 — Βλαπτική πράξη — Αρχή της καλόπιστης εκτελέσεως των συμβάσεων — Καθήκον επιμελείας — Αρχή της χρηστής διοικήσεως — Απαιτούμενα γλωσσικά προσόντα — Αναρμοδιότητα της EPSO (Ευρωπαϊκής Υπηρεσίας Επιλογής Προσωπικού) — Οδηγία 1999/70/ΕΚ — Εργασία ορισμένου χρόνου]

27.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/49
            
         Απόφαση του Δικαστηρίου Δημόσιας Διοίκησης (δεύτερο τμήμα) της 14ης Απριλίου 2011 — Clarke κ.λπ. κατά ΓΕΕΑ
   (Υπόθεση F-82/08) (1)
   
   (Υπαλληλική υπόθεση - Έκτακτοι υπάλληλοι - Άρθρο 8 του ΚΛΠ - Ρήτρα περί λύσεως της συμβάσεως στην περίπτωση που ο έκτακτος υπάλληλος δεν περιληφθεί στον πίνακα επιτυχόντων διαγωνισμού - Γενικοί διαγωνισμοί ΓΕΕΑ/AD/02/07 και ΓΕΕΑ/AST/02/07 - Βλαπτική πράξη - Αρχή της καλόπιστης εκτελέσεως των συμβάσεων - Καθήκον επιμελείας - Αρχή της χρηστής διοικήσεως - Απαιτούμενα γλωσσικά προσόντα - Αναρμοδιότητα της EPSO (Ευρωπαϊκής Υπηρεσίας Επιλογής Προσωπικού) - Οδηγία 1999/70/ΕΚ - Εργασία ορισμένου χρόνου)
   2011/C 252/103
   Γλώσσα διαδικασίας: η γερμανική
   
      Διάδικοι
   
   
      Προσφεύγουσες-ενάγουσες: Nicole Clarke κ.λπ. (Αλικάντε, Ισπανία) (εκπρόσωπος: H. Tettenborn, δικηγόρος)
   
      Καθού-εναγόμενο: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: I. de Medrano Caballero, επικουρούμενος από τον D. Waelbroeck, δικηγόρο)
   
      Αντικείμενο
   
   Αφενός, αίτημα ακυρώσεως της ρήτρας των συμβάσεων των προσφευγουσών-εναγουσών (στο εξής: προσφεύγουσες), η οποία προβλέπει αυτόματη λύση τους στην περίπτωση που οι προσφεύγουσες δεν περιληφθούν στον πίνακα επιτυχόντων του πρώτου γενικού διαγωνισμού που θα διοργανωθεί για τα καθήκοντά τους. Αφετέρου, αίτημα να αναγνωρισθεί ότι οι διαγωνισμοί ΓΕΕΑ/AD/02/07 και ΓΕΕΑ/AST/02/07 δεν έχουν καμία επιρροή στις συμβάσεις των προσφευγουσών, ή να ακυρωθούν οι διαγωνισμοί αυτοί. Επιπροσθέτως, αίτημα καταβολής από το ΓΕΕΑ χρηματικής ικανοποιήσεως λόγω της ηθικής βλάβης που υπέστησαν οι προσφεύγουσες.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση του διευθυντή της υπηρεσίας προσωπικού του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 19ης Δεκεμβρίου 2007, και την απόφαση του ΓΕΕΑ, της 7ης Μαρτίου 2008, στο μέτρο που με τη δεύτερη απορρίφθηκαν τα αιτήματα των Ν. Clarke, Ε. Παπαθανασίου και Μ. Periañez-González περί μη εφαρμογής στους διαγωνισμούς ΓΕΕΑ/AD/02/07 και ΓΕΕΑ/AST/02/07 της περιεχομένης στις συμβάσεις τους εκτάκτων υπαλλήλων ρήτρας καταγγελίας.
            
         
               2)
            
            
               Υποχρεώνει το ΓΕΕΑ να καταβάλει σε κάθε προσφεύγουσα το ποσό των 2 000 ευρώ ως χρηματική ικανοποίηση.
            
         
               3)
            
            
               Απορρίπτει κατά τα λοιπά την προσφυγή-αγωγή.
            
         
               4)
            
            
               Το ΓΕΕΑ φέρει τα δικαστικά έξοδά του καθώς και τα δικαστικά έξοδα των προσφευγουσών.
            
         
      (1)  EE C 19 της 24.1.2009, σ. 38.